af nl af af af en nl af af en af af en af af en nb af en af nl en nl nl en en nl en af af en nl af af af en af
Hoe om jou tyd goed te benut
Tydbestuursvaardighede is veral belangrik vir die klein sakeman, wat dikwels verantwoordelik is vir die uitvoering van baie verskillende take gedurende die verloop van ‘n enkele dag. Tuisteskeppers ondervind dieselfde probleem: Hulle is die heel dag so besig, maar kan aan die einde van die dag nie regtig wys wat hul gedoen het nie.
Hier volg ‘n paar handige wenke oor tysbestuur:
Besef tyd is ‘n gegewe item
Maak nie saak hoe georganiseerd ons is nie, daar is net 24 uur in ‘n dag. Tyd verander nie. Al wat ons eintlik kan bestuur is onsself en wat ons doen met die tyd wat ons tot ons beskikking het.
Vind uit waar jy tyd mors
Lees en beantwoord jy te veel e-posse of maak jy miskien te veel persoonlike oproepe? Maak ‘n lys van wat jy doen elke oomblik van die dag vir ‘n week en voeg gespandeerde tye daarby.
Skakel jou tyd diewe so ver moontlik uit. Stel spesifieke doelwitte vir elke dag.
Streef daarna om jou gedrag te verander om die opgestelde dooelwitte te probeer bereik sodat jou stress vlakke kan verminder en jou produktiwiteit kan verhoog. Hou by die tye wat daar bepaal is om ‘n spesifieke taak te voltooi. Merk af wat daar bereik is vir die dag.
Begin elke dag met ‘n lys en tyd skedule wat daardie dag gedoen moet word. Rangskik dit in volgorde van belangrikheid. Maak seker watter van hulle vandag afgehandel moet word.
Maak nie saak hoe klein jou besigheid is nie, dit is nie noodsaaklik dat die eienaar alles self moet doen nie. Stel nog ‘n persoon aan en delegeer van die take na hom of haar. As take in en om die huis nie voltooi kom nie, sluit ‘n kontrak met iemand om van die take te hanteer.
Voltooi roetine take eerste. Hulle word gewoontes en kan naderhand vinniger afgehandel word. Nou kan probleem take met meer rustigheid en selfvertroue aangepak word.
Kom in die gewoonte van tydperke vir take
Stel byvoorbeeld ‘n perk van een uur om e-posse te lees en te beantwoord elke dag. As daar te veel is, gaan vinnig deur die inligting lyne en antwoord net die belangrikstes. Bere die ander in leers wat jy later moontlik weer na kan kyk of verwyder hulle net eenvoudig sonder om hulle te lees.
Maak seker dat jou opbergstelsel georganiseerd is
Neem een dag se tyd en organiseer jou leerstelsel sodat daar in die toekoms maklik inligting gevind kan word en nuwe inligting maklik gestoor kan word.
Moenie tyd mors wanneer daar gewag word nie
Of dit by ‘n tandaartsafspraak is, of ‘n klient wat laat is vir ‘n afspraak of die gewag langs die sportveld vir die kinders, gebruik jou selfoon of skryfblok en beplan die volgende dag en merk af wat reeds gedoen is.
Jy kan in beheer wees van wat jy doen of wil bereik deur beheer van jou eie tyd te neem. Hierdie tydsbeheer moet egter nie net op papier gebeur nie. Onthou, die sukses van jou tydsbenutting hang net af van jou eie beplanning en deurvoer daarvan.